Lunana
Lunana slėnis – kalnų slėnis Aukštuosiuose Himalajuose, esantis Butano šiaurėje, Gasos rajone. Vienas aukščiausių gyvenamų slėnių ir vienas atokiausių slėnių pasaulyje. Slėnyje yra to paties pavadinimo kaimas, kuris yra Lunanos gevogo administracinis centras. Slėnio pagrindinė etninė grupė yra lunanapai (arba lunapai). Jie kalba tibetiečių grupės kalba – lunanakha, bet taip pat vartoja ir valstybinę Butano kalbą – dzongkha.